شه‌فه‌ق نيوز/ عراق ئاشكراى كرد به‌شدارى ناكا له‌ كۆنگره‌ى كاره‌يل ئابوورى ك له‌وڵات به‌حره‌ين له‌بان داوه‌ت ئه‌مريكا ريكخريه‌ێد له‌ كووتايى ئى مانگه‌و ئاشكراى په‌يوه‌سبوين وه‌ هه‌ڵويست چه‌سپياگ خوه‌يشى كرد وه‌رانوه‌ر كيشه‌ى فلستين.
له‌و باوه‌ته‌و، ئه‌حمه‌د سه‌حاف قسه‌كه‌ر وه‌ناو وه‌زاره‌ت خارجيه‌ى عراقى، وت: عراق به‌شدارى له‌ كۆنگره‌ى به‌حره‌ين ناكا, ئه‌ويش له‌وه‌ر هه‌ڵويست نه‌گوڕياگى له‌ كيشه‌ى فلستين ك هه‌ق ئه‌و ده‌وڵه‌ته‌سه‌ ده‌وڵه‌ت يه‌كگرتگ خوه‌ى داشتوود و پايته‌ختى قودس پيرووزه‌.
جى باسه‌، سه‌حاف هه‌ميش وت: ئى مه‌سه‌له‌ مه‌سه‌له‌يگ مه‌ركه‌زيه‌ له‌ هوير جه‌ماوه‌رى و سياسى عراقى و وتار وه‌زاره‌ت خارجيه‌.
